ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
21వ శతాబ్దానికి జాతీయ విద్యా విధానం 2020 ఒక విజ్ఞాన పత్రం.... శ్రీ ధర్శేంధ్ర ప్రధాన్
జాతీయ విద్యా విధానంపై జరిగిన రౌండ్ టేబుల్ సమావేశంలో పాల్గొన్న శ్రీ ధర్శేంధ్ర ప్రధాన్
జాతీయ విద్యా విధానం అమలుపై పూణెలోని సింబయాసిస్ అంతర్జాతీయ విశ్వవిద్యాలయంలో జరిగిన రౌండ్ టేబుల్ సమావేశంలో కేంద్ర విద్యా శాఖ మంత్రి శ్రీ ధర్శేంధ్ర ప్రధాన్ పాల్గొన్నారు.
సమావేశంలో మాట్లాడిన శ్రీ ధర్శేంధ్ర ప్రధాన్ 21వ శతాబ్ధానికి జాతీయ విద్యా విధానం 2020 ఒక విజ్ఞాన పత్రం వంటిదని అన్నారు. అందరికీ విద్యను అందుబాటులోకి తెచ్చి సర్వతోముఖాభివృద్ధి సాధించాలన్న లక్ష్యంతో జాతీయ విద్యా విధానానికి రూపకల్పన చేశామని శ్రీ ధర్శేంధ్ర ప్రధాన్ వివరించారు. విజ్ఞాన ఆధారిత ఆర్థిక వ్యవస్థకు భారతదేశం కేంద్రంగా మారిందని అన్నారు. ప్రపంచ ఆర్థిక వ్యవస్థ అభివృద్ధి కి భారతదేశం సంపూర్ణ సహకారం అందిస్తుందని ఆయన అన్నారు.
ప్రపంచంలో పరిస్ధితులు వేగంగా మారుతున్నాయని శ్రీ ధర్శేంధ్ర ప్రధాన్ అన్నారు. మారుతున్న పరిస్ధితుల నేపథ్యంలో రూపుదిద్దుకుంటున్న నూతన ప్రపంచంలో భారతదేశానికి సముచిత స్థానం లభించేలా చూసేందుకు విద్యావేత్తలు తమ వంతు సహకారాన్ని అందించాలని శ్రీ ధర్శేంధ్ర ప్రధాన్ కోరారు. సార్వత్రిక సాంకేతికత మరియు డిజిటల్ ఆర్థిక వ్యవస్థలు ప్రపంచాన్ని ఒక చిన్న గ్రామంగా మార్చాయని మంత్రి అన్నారు. అభివృద్ధి క్రమంలో ప్రస్తుతం ప్రపంచం ఒక కూడలిలో ఉందని అన్నారు. సాంకేతికత మరియు ఆటోమేషన్ నూతన ప్రపంచ నిర్మాణంలో కీలకపాత్ర పోషిస్తాయని మంత్రి అన్నారు. సాంకేతికత మరియు ఆటోమేషన్ అంశాలను అందిపుచ్చుకోవడానికి సిద్ధంగా ఉండాలని అన్నారు. రూపుదిద్దుకుంటున్న నూతన ప్రపంచానికి నాయకత్వం వహించే అంశంలో సాంకేతికత మరియు ఆటోమేషన్ రంగాలలో సమకూర్చుకునే సామర్ధ్యం కీలకంగా ఉంటుందని శ్రీ ధర్శేంధ్ర ప్రధాన్ అన్నారు. సాంకేతికత మరియు ఆటోమేషన్ రంగాలలో అనివృద్ధి సాధించేందుకు భారతదేశానికి, ముఖ్యంగా భారతదేశ విద్యావేత్తలకు అపారమైన అవకాశాలు ఉన్నాయని శ్రీ ధర్శేంధ్ర ప్రధాన్ అన్నారు.
మార్పులు చేసేందుకు వీలు లేని విధంగా గతంలో దేశ విద్యా విధానం ఉండేదని శ్రీ ధర్శేంధ్ర ప్రధాన్ అన్నారు. సంపూర్ణ, బహుళ అంశాల బోధన అందించడం ఒక సవాల్గా ఉంటుందని అన్నారు. ఈ లోటుపాట్లను సవరించి సంపూర్ణ బోధన మరియు అభ్యాసాన్ని అందించి అనువైన మరియు బహుళ అంశాలు అందించే విధంగా నూతన విద్యా విధానం 2020 రూపుదిద్దుకుందని ఆయన వివరించారు.
.గత 75 ఏళ్లలో హక్కులను గుర్తించి వాటి కోసం పోరాడిన భారతీయులు ఇకపై కర్తవ్యాలు, బాధ్యతలు నిర్వర్తించడానికి సిద్ధం కావాలని శ్రీ ధర్శేంధ్ర ప్రధాన్ అన్నారు. ఈ విషయంలో ఉపాధ్యాయులు మార్గదర్శకత్వం వహించాలని ఆయన కోరారు. హక్కులు, కర్తవ్యాలపై ప్రజలు దృష్టి సారించే పనిచేసేలా చూసేందుకు అధ్యాపకులు కృషి చేయాలన్నారు.
ఆన్లైన్ విద్య విద్యారంగంలో నూతన ఒరవడిని తెచ్చిందని శ్రీ ధర్శేంధ్ర ప్రధాన్ అన్నారు. దీనికి అనుగుణంగా విద్యా రంగానికి చెందినవారు సాంటేతిక అంశాలకు ప్రాధాన్యత ఇస్తూ మారుతున్న పరిస్ధితులకు అనుగుణంగా భోథనా పద్ధతులకు రూపకల్పన చేసే అంశంపై దృష్టి సారించాలని మంత్రి సూచించారు. నాణ్యమైన ఈ కంటెంట్ అభివృద్ధికి ప్రాధాన్యత ఇవ్వాలని అన్నారు. ఆన్లైన్ విద్య కోసం ఎస్ఓపీలను రూపొందించడం వల్ల విద్యా మార్కెట్లో దోపిడీని అరికట్టి సమాచార చౌర్యాన్ని అరికట్టేందుకు అవకాశం కలుగుతుందని అన్నారు. నూతన విద్యా విధానం 2020 లక్ష్యాలకు అనుగుణంగా ప్రపంచ ప్రమాణాల మేరకు ప్రజలను రూపుదిద్ది, ప్రపంచ అంచనాలను అందుకోవడానికి కృషి జరగాలని శ్రీ ధర్శేంధ్ర ప్రధాన్ అన్నారు. మన విద్యాసంస్థలు భౌతిక అంచనాల సాధన కేంద్రాలుగా కాకుండా విజ్ఞాన సాధికారత సాధన కేంద్రాలుగా రూపు దిద్దుకోవాలని మంత్రి అన్నారు.
ప్రధాన మంత్రి కార్యాలయం
జనజాతీయ గౌరవ దినోత్సవం నేపథ్యంలో నవంబరు 15న ప్రధానమంత్రి మధ్యప్రదేశ్ సందర్శన
జనజాతీయ గౌరవ దినోత్సవ మహాసమ్మేళనంలో జనజాతీయ సమాజ
సంక్షేమం కోసం పలు కీలక కార్యక్రమాలను ప్రారంభించనున్న ప్రధానమంత్రి
మధ్యప్రదేశ్లో ‘రేషన్ ఆప్కే గ్రామ్’ పథకాన్ని ప్రారంభించనున్న ప్రధానమంత్రి
మధ్యప్రదేశ్ ‘సికిల్ సెల్ మిషన్’కూ శ్రీకారం చుట్టనున్న ప్రధానమంత్రి
దేశవ్యాప్తంగా 50 ఏకలవ్య ఆదర్శ ఆశ్రమ పాఠశాలల
నిర్మాణానికి శంకుస్థాపన చేయనున్న ప్రధానమంత్రి
అమర వీరుడు భగవాన్ బిర్సా ముండా జన్మదినమైన నవంబర్ 15వ తేదీని కేంద్ర ప్రభుత్వం ‘జనజాతీయ గౌరవ దినోత్సవం’గా నిర్వహిస్తుంది. ఈ సందర్భంగా భోపాల్లోని జంబూరి మైదానంలో నిర్వహించే ‘జనజాతీయ గౌరవ దినోత్సవ’ మహా సమ్మేళనంలో పాల్గొనేందుకు ప్రధానమంత్రి శ్రీ నరేంద్ర మోదీ మధ్యప్రదేశ్ను సందర్శిస్తారు. ఇందులో భాగంగా మధ్యాహ్నం ఒంటిగంటకు జనజాతీయ సమాజ సంక్షేమానికి ఉద్దేశించిన పలు కార్యక్రమాలను ఆయన ప్రారంభిస్తారు.
జనజాతీయ గౌరవ దినోత్సవ మహా సమ్మేళనంలో భాగంగా మధ్యప్రదేశ్లో ‘రేషన్ ఆప్కే గ్రామ్’ పథకాన్ని కూడా ప్రధాని ప్రారంభిస్తారు. జనజాతీయ వర్గం లబ్ధిదారులకు ప్రజా పంపిణీ వ్యవస్థద్వారా నెలవారీ కోటా సరకులను ప్రతి నెలలో వారి స్వగ్రామాల్లోనే పంపిణీ చేయడం ఈ పథకం లక్ష్యం. దీనివల్ల రేషన్ సరకుల కోసం వారు చౌకధరల దుకాణాలకు వెళ్లాల్సిన ఇబ్బందులు తప్పుతాయి. మరోవైపు ఇదే మహా సమ్మేళనంలో ‘మధ్యప్రదేశ్ సికిల్ సెల్  మిషన్’ను ప్రారంభిస్తున్న సందర్భంగా లబ్ధిదారులకు జన్యుకార్డులను ప్రధానమంత్రి అందజేస్తారు. ఎర్రరక్తకణ అవకరంవల్ల రక్తహీనతతో, ఇతర రక్తసంబంధ వ్యాధులతో బాధపడుతున్న వారికి నిర్ధారణ పరీక్షలు, వ్యాధి నిర్వహణకు వీలుగా ఈ కార్యక్రమం రూపొందించబడింది. దీంతోపాటు మధ్యప్రదేశ్లో సదరు వ్యాధుల ప్రభావం జనజాతీయ వర్గం ప్రజలపై అధికంగా ఉన్నందువల్ల ప్రత్యేకించి వీటిపై వారిలో అవగాహన కల్పించాలన్నది దీని ఉద్దేశం.
దేశవ్యాప్తంగా వివిధ రాష్ట్రాలు/కేంద్రపాలిత ప్రాంతాల్లో 50 ఏకలవ్య ఆదర్శ ఆశ్రమ పాఠశాలల నిర్మాణానికి ప్రధానమంత్రి శంకుస్థాపన చేస్తారు. ఆంధ్రప్రదేశ్, ఛత్తీస్గఢ్, జార్ఖండ్, మధ్యప్రదేశ్, మహారాష్ట్ర, ఒడిషా, త్రిపుర, దాద్రా-నాగర్ హవేలీ, దమన్-దయ్యూ తదితర రాష్ట్రాలు/కేంద్రపాలిత ప్రాంతాలు ఈ జాబితాలో ఉన్నాయి. ఈ కార్యక్రమాల్లో పాల్గొనడంతోపాటు జనజాతీయ వర్గం స్వయంసహాయ సంఘాలు తయారుచేసిన ఉత్పత్తుల ప్రదర్శనతోపాటు స్వాతంత్ర్య పోరాటంలో పాల్గొన్న మధ్యప్రదేశ్లోని ఆ వర్గం యోధుల చిత్రపటాల ప్రదర్శనను కూడా ప్రధాని తిలకిస్తారు. అలాగే దుర్బల గిరిజన వర్గాల నుంచి ఉపాధ్యాయులుగా ప్రత్యేకంగా ఎంపికచేసిన పలువురికి ఆయన నియామక పత్రాలు అందజేస్తారు.
ఈ కార్యక్రమంలో మధ్యప్రదేశ్ గవర్నర్ డాక్టర్ వీరేంద్ర కుమార్, ముఖ్యమంత్రి శ్రీ నరేంద్ర సింగ్ తోమర్సహా శ్రీ జ్యోతిరాదిత్య సింధియా, కేంద్ర సహాయ మంత్రులు శ్రీ ప్రహ్లాద్ ఎస్.పటేల్, శ్రీ ఫగ్గన్ సింగ్ కులస్థే, డాక్టర్ ఎల్.మురుగన్ కూడా పాల్గొంటారు. ఈ పర్యటనలో భాగంగా మధ్యప్రదేశ్లో రైల్వేశాఖకు చెందిన పలు వినూత్న కార్యక్రమాలకు శ్రీకారం చుట్టడంతోపాటు పునర్నిర్మించిన రాణి కమలాపతి రైల్వే స్టేషన్ను ప్రధాని ప్రారంభిస్తారు.
గిరిజన వ్యవహారాల మంత్రిత్వ శాఖ
"ఆజాదీ-కా-అమృత్-మహోత్సవ్" లో భాగంగా ట్రైబల్ క్రాఫ్ట్ మేళా, గిరిజనుల పై వెబినార్లు, వర్క్-షాప్ లు నిర్వహించడంతో పాటు గిరిజన సాధకులకు సౌకర్యాలు కల్పిస్తున్న - కేంద్ర గిరిజన వ్యవహారాల మంత్రిత్వ శాఖ
"ఆజాదీ-కా-అమృత్-మహోత్సవ్"  అనేది భారతదేశానికి స్వాతంత్య్రం వచ్చి 75 సంవత్సరాలవుతున్న సందర్భాన్ని స్మరించుకుంటూ, ఉత్సవాలు జరుపుకోడానికి భారత ప్రభుత్వం చేపట్టిన కార్యక్రమం. 2021 మార్చి 12వ తేదీన అహ్మదాబాద్ లోని సబర్మతి ఆశ్రమం నుంచి మొదలైన 'పాదయాత్ర'  కు జెండా ఊపి ప్రధానమంత్రి ఈ కార్యక్రమాన్ని ప్రారంభించారు. 2021 మార్చి, 12వ తేదీ నుంచి, "ఆజాదీ-కా-అమృత్-మహోత్సవ్" లో భాగంగా, గిరిజన వ్యవహారాల మంత్రిత్వ శాఖ అనేక కార్యక్రమాలను నిర్వహిస్తోంది.
దేశంలోని ప్రముఖ స్వాతంత్య్ర సమరయోధుడు, గిరిజన నాయకుడైన బిర్సా ముండా పుట్టిన రోజు న గిరిజన స్వాతంత్య్ర సమరయోధులందరినీ గౌరవించేందుకు భారత ప్రభుత్వం నవంబర్, 15వ తేదీ ని "జన్-జాతీయ-గౌరవ్- దివస్" గా ప్రకటించింది. "ఆజాదీ-కా-అమృత్-మహోత్సవ్" వేడుకల్లో భాగంగా, రాష్ట్రాలు, ఈశాన్య రాష్ట్రాలతో సహా అనుబంధ సంస్థల సమన్వయంతో 2021 నవంబర్, 15వ తేదీ నుంచి, 2021 నవంబర్, 22వ తేదీ వరకు, కేంద్ర గిరిజన వ్యవహారాల మంత్రిత్వ శాఖ ‘ఐకానిక్ వీక్’ వేడుకలను నిర్వహించింది.
రాబోయే రోజుల్లో, జాతీయ / రాష్ట్ర స్థాయి ట్రైబల్ క్రాఫ్ట్ మేళా / డ్యాన్స్ ఫెస్టివల్ / పెయింటింగ్ పోటీలు; ఆడియో వీడియో డాక్యుమెంటేషన్, యానిమేషన్ ఫిల్మ్లు, వివిధ రంగాల్లో గిరిజన సాధకులకు వెసులుబాటు కల్పించడం, గిరిజన విషయాలపై వెబినార్లు, వర్క్షాప్ లు నిర్వహించడం; కొత్తగా నిర్మించిన గిరిజన పరిశోధనా సంస్థ భవనాల ప్రారంభోత్సవం వంటి వివిధ కార్యక్రమాలను, ప్రస్తుత కోవిడ్ పరిస్థితులకు లోబడి భౌతికంగా లేదా వర్చువల్ గా లేదా హైబ్రిడ్ పద్దతిలో నిర్వహించాలని ప్రణాళికలను సిద్ధం చేయడం జరిగింది.
ఈ విషయాన్ని గిరిజన వ్యవహారాల మంత్రి శ్రీ అర్జున్ ముండా ఈ రోజు రాజ్యసభలో తెలియజేశారు.
వ్యవసాయ మంత్రిత్వ శాఖ
నేషనల్ మిషన్ ఫర్ ఎడిబుల్ ఆయిల్స్- ఆయిల్ పామ్ కింద ఆయిల్ పామ్ సాగు కోసం మెగా ప్లాంటేషన్ డ్రైవ్ 2023 జూలై మరియు ఆగస్టు నెలల్లో భారతదేశం అంతటా నిర్వహించబడుతోంది.
ఆయిల్ పామ్ ప్రాసెసింగ్ కంపెనీలతో పాటు రాష్ట్ర ప్రభుత్వాలు దాదాపు 7750 హెక్టార్ల విస్తీర్ణంలో ఆయిల్ పామ్ సాగు కోసం మెగా ప్లాంటేషన్ డ్రైవ్లో పాల్గొంటున్నాయి.
ఆయిల్ పామ్ ఉత్పత్తి విస్తీర్ణాన్ని 10 లక్షల హెక్టార్లకు పెంచడం మరియు 2025-26 నాటికి క్రూడ్ పామ్ ఆయిల్ ఉత్పత్తిని 11.20 లక్షల టన్నులకు పెంచే లక్ష్యంతో భారత ప్రభుత్వం 2021 ఆగస్టులో నేషనల్ మిషన్ ఫర్ ఎడిబుల్ ఆయిల్స్- ఆయిల్ పామ్ను ప్రారంభించింది. ఈ కార్యక్రమం వంట నూనెల ఉత్పత్తిలో గణనీయమైన వృద్ధితో పాటు దిగుమతి భారాన్ని తగ్గించడం ద్వారా భారతదేశాన్ని 'ఆత్మ నిర్భర్ భారత్' వైపు విజయవంతంగా నడిపిస్తోంది. ఈ మిషన్ కింద దేశంలో ఆయిల్ పామ్ సాగును మరింత పెంచడానికి ఆయిల్ పామ్ ప్రాసెసింగ్ కంపెనీలతో పాటు రాష్ట్ర ప్రభుత్వాలు 25 జూలై 2023 నుండి మెగా ఆయిల్ పామ్ ప్లాంటేషన్ డ్రైవ్ను ప్రారంభించాయి. మూడు ప్రధాన ఆయిల్ పామ్ ప్రాసెసింగ్ కంపెనీలైన పతంజలి ఫుడ్ ప్రైవేట్ లిమిటెడ్, గోద్రెజ్ ఆగ్రోవెట్, మరియు 3ఎఫ్లు రికార్డు విస్తీర్ణ విస్తరణ కోసం తమ తమ రాష్ట్రాల్లోని రైతులతో చురుకుగా ప్రచారం చేస్తున్నాయి మరియు పాల్గొంటున్నాయి.
మెగా ప్లాంటేషన్ డ్రైవ్ 25 జూలై 2023న ప్రారంభమైంది మరియు ఆగస్టు 12, 2023 వరకు కొనసాగుతుంది. ఆయిల్ పామ్ పండించే ప్రధాన రాష్ట్రాలైన ఆంధ్రప్రదేశ్, తెలంగాణ, తమిళనాడు, ఒడిశా, కర్ణాటక, గోవా, అస్సాం, త్రిపుర, నాగాలాండ్, మిజోరం మరియు అరుణాచల్ ప్రదేశ్లు ఈ కార్యక్రమంలో భాగస్వామ్యం కానున్నాయి.
ఈ డ్రైవ్ 25 జూలై 2023న రెస్ట్ ఆఫ్ ఇండియా  రాష్ట్రాలలో అంటే ఆంధ్రప్రదేశ్, తెలంగాణ, తమిళనాడు, ఒడిషా, గోవా, కర్ణాటకలో ప్రారంభమైంది మరియు 08-08-2023 వరకు కొనసాగుతుంది మరియు దాదాపు 7000 హెక్టార్ల విస్తీర్ణంలో ఉంటుంది. 6500 హెక్టార్ల కంటే ఎక్కువ విస్తీర్ణం ఆంధ్రప్రదేశ్ మరియు తెలంగాణ పరిధిలోకి రావాలని లక్ష్యంగా పెట్టుకుంది.
అస్సాం, అరుణాచల్ ప్రదేశ్, త్రిపుర, మిజోరం మరియు నాగాలాండ్ వంటి ఈశాన్య ప్రాంత  రాష్ట్రాలలో ఈ డ్రైవ్ జూలై 27, 2023న ప్రారంభమైంది మరియు 19 జిల్లాల్లో 750 హెక్టార్ల కంటే ఎక్కువ విస్తీర్ణంలో 12 ఆగస్టు 2023 వరకు కొనసాగుతుంది.
27 జూలై 2023 నుండి ఆగస్టు 05, 2023 వరకు మెగా ప్లాంటేషన్ డ్రైవ్లో ఉన్న 8 జిల్లాల్లో 75 హెక్టార్ల కంటే ఎక్కువ విస్తీర్ణంలో మొక్కలు నాటాలని అస్సాం ప్రభుత్వం లక్ష్యంగా పెట్టుకుంది. రాష్ట్రంలో జరుగుతున్న ఈ డ్రైవ్లో గోద్రెజ్ ఆగ్రోవెట్ లిమిటెడ్, పతంజలి ఫుడ్స్ ప్రైవేట్ లిమిటెడ్, 3ఎఫ్ ఆయిల్ పామ్ లిమిటెడ్ మరియు కెఈ కల్టివేషన్ కంపెనీలు ఈ డ్రైవ్లో పాల్గొంటున్నాయి.
29 జూలై 2023 నుండి ఆగస్టు 12, 2023 వరకు 6 జిల్లాల్లో జరిగే ఈ డ్రైవ్లో దాదాపు 700 హెక్టార్ల విస్తీర్ణంలో మొక్కలు నాటాలని అరుణాచల్ ప్రదేశ్ ప్రభుత్వం లక్ష్యంగా పెట్టుకుంది.ఈ డ్రైవ్లో 3ఎఫ్ప్రైవేట్. లిమిటెడ్ మరియు పతంజలి ఫుడ్స్ ప్రైవేట్ లిమిటెడ్లు రాష్ట్రంలో జరిగే ఈ డ్రైవ్లో పాల్గొంటున్నాయి.
చిత్రం: జూలై 28, కాచర్, అస్సాం
ప్రధాన మంత్రి కార్యాలయం
రామ నవమి నాడు ప్రజల కు అభినందన లు తెలిపిన ప్రధాన మంత్రి
మర్యాద ను పరిరక్షించాలని, కరోనా నుంచి కాపాడుకోవడానికి అన్ని రకాలైన నివారక చర్యల ను అనుసరించాలంటూఆయన పిలుపునిచ్చారు
మంగళప్రదమైనటువంటి రామ నవమి సందర్భం లో ప్రజల కు ప్రధాన మంత్రి శ్రీ నరేంద్ర మోదీ అభినందన లు తెలిపారు. భగవాన్ రాముని అపారమైన కరుణ తో అందరూ ఆయన దీవెనల ను అందుకొంటూ ఉందురు గాక అంటూ ప్రధాన మంత్రి తన ఆకాంక్ష ను వ్యక్తం చేశారు.
‘‘మర్యాదా పురుషోత్తముడైన శ్రీ రాముడు అందించిన సందేశం ప్రకారం మనమంతా సభ్యత ను పాటించే తీరాలి; మరి, కరోనా తాలూకు ఈ సంకట కాలం లో కరోనా బారి నుంచి మనలను మనం కాపాడుకోవడానికి గాను తీసుకోవలసినటువంటి అన్ని నివారక చర్యల ను మనం తీసుకొందాం’’ అని ఒక ట్వీట్ లో శ్రీ నరేంద్ర మోదీ పేర్కొన్నారు. ‘‘దవాయీ భీ- కడాయీ భీ’’ అనే మాటల ను ఆయన ఈ సందర్భం లో మరొక్క సారి గుర్తుకు తెచ్చారు. ఈ మాటల కు ‘ఔషధాన్ని తీసుకోవడం తో పాటు నియమ పాలన కూడా ముఖ్యమే’ అని భావం.
ప్రధాన మంత్రి కార్యాలయం
‘ప్రధాన మంత్రి గరీబ్ కల్యాణ్ అన్న్ యోజన’ కు చెందిన గుజరాత్ లబ్ధిదారుల తో ఆగస్టు 3 న సమావేశం కానున్న ప్రధాన మంత్రి
గుజరాత్ లోని ‘ప్రధాన మంత్రి గరీబ్ కల్యాణ్ అన్న్ యోజన’ లబ్ధిదారుల తో ప్రధాన మంత్రి శ్రీ నరేంద్ర మోదీ 2021వ సంవత్సరం ఆగస్టు 3 వ తేదీ మధ్యాహ్నం 12 గంటల 30 నిమిషాల కు వీడియో కాన్ఫరెన్స్ మాధ్యమం ద్వారా సమావేశం కానున్నారు.
ఈ పథకం గురించి ఆ రాష్ట్రం లో అవగాహన ను పెంచేందుకు ప్రజా భాగస్వామ్యం కార్యక్రమాన్ని మొదలుపెట్టడం జరుగుతోంది.
ప్రధానమంత్రి గరీబ్ కల్యాణ్ అన్న్ యోజన  ని గురించి:
పిఎంజికెఎవై అనేది ఒక ఆహార భద్రత సంక్షేమ సంబంధి కార్యక్రమం. కోవిడ్ -19 తాలూకు ఆర్ధిక ప్రభావాన్ని తగ్గించడం లో సాయపడుతూ, తోడ్పాటు ను అందించేందుకు ప్రధాన మంత్రి ఆలోచనల లో నుంచి రూపుదిద్దుకొన్న కార్యక్రమం ఇది. పిఎంజికెఎవై లో భాగం గా, జాతీయ ఆహార భద్రత చట్టం పరిధి లో లబ్ధిదారుల కు అందరికీ ప్రతి ఒక్కరికీ 5 కిలో ల అదనపు ఆహార ధాన్యాల ను ఇవ్వడం జరుగుతుంది.
ఈ సందర్భం లో గుజరాత్ ముఖ్యమంత్రి, గుజరాత్ ఉప ముఖ్యమంత్రి కూడా పాల్గొంటారు.
యువజన వ్యవహారాలు, క్రీడల మంత్రిత్వ శాఖ
విలువిద్య క్రీడాకారుల సహయక సిబ్బందిలో ఒకరికి కొవిడ్ పాజిటివ్, శిక్షణ శిబిరం తాత్కాలిక రద్దు
పుణెలోని సైనిక క్రీడాకేంద్రంలో శిక్షణలో ఉన్న జాతీయ విలువిద్య బృందానికి కేటాయించిన సహాయక సిబ్బందిలో ఒకరు కరోనా పాజిటివ్గా నిర్ధరణ అయ్యారు. గతనెల 30వ తేదీన ఈ విషయం వెల్లడైంది. కరోనా విషయం తెలియగానే ఆ ఉద్యోగిని 14 రోజుల క్వారంటైన్కు పంపారు. సదరు ఉద్యోగి అక్టోబర్ 7వ తేదీన శిక్షణ శిబిరానికి వచ్చారు. 9 రోజులపాటు శిక్షణ కార్యక్రమాల్లో పాల్గొన్నారు. భారత క్రీడా ప్రాధికార సంస్థ సూచించిన ప్రామాణిక కార్యచరణ విధానాల ప్రకారం, క్వారంటైన్ సమయంలో ఆ ఉద్యోగికి రెండుసార్లు ఆర్టీ-పీసీఆర్ పరీక్షలు నిర్వహించారు. శిబిరంలో చేరకముందు ఆ ఉద్యోగి చేయించుకున్న పరీక్షల్లో నెగెటివ్ వచ్చింది. పుణెలోని ప్రత్యేక కొవిడ్ ఆసుపత్రిలో ఆయనకు చికిత్స అందిస్తున్నారు.
సహాయక ఉద్యోగికి కొవిడ్ నేపథ్యంలో, శిబిరాన్ని అక్టోబర్ 31, నవంబర్ 1వ తేదీల్లో రద్దు చేశారు. ఆ రెండు రోజులపాటు అన్ని జాగ్రత్తలు తీసుకున్నారు. క్యాంపునకు వచ్చినవారిని వారి గదులకే పరిమితం చేశారు. ఉష్ణోగ్రత పర్యవేక్షణ సహా అన్ని జాగ్రత్తల తర్వాత నవంబర్ 2వ తేదీ నుంచి శిబిరం పునఃప్రారంభమైంది. జాతీయ క్రీడాకారులందరికీ శాయ్ ఆర్టీ-పీసీఆర్ పరీక్షలు చేయిస్తోంది.
ప్రధాన మంత్రి కార్యాలయం
గణేశ చతుర్థి పర్వదినం సందర్భంగా ప్రజలకు ప్రధాని శుభాకాంక్షలు
గణేశ చతుర్థి పర్వదినం సందర్భంగా దేశ ప్రజలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. ఈ పండుగ ప్రతి ఒక్కరికీ మంచి భవిష్యత్తు, విజయాలు, ఆరోగ్య శ్రేయస్సును కల్పించాలని ఆకాంక్షిస్తున్నట్లు పేర్కొన్నారు.
ఈ మేరకు ‘ఎక్స్’ పోస్ట్ ద్వారా పంపిన సందేశంలో:
“గణేశ చతుర్థి పర్వదినం సందర్భంగా దేశంలోని నా కుటుంబ సభ్యులందరికీ శుభాకాంక్షలు. విఘ్నాలను హరించే వినాయకుని ఆరాధనతో ముడిపడిన ఈ పవిత్ర పండుగ మీ అందరికీ మంచి భవిష్యత్తు, విజయాలతోపాటు ఆరోగ్యశ్రేయస్సును ప్రసాదించాలని ఆకాంక్షిస్తున్నాను... గణపతి బప్పా మోరియా! ‘సర్వ దేశవాసియానాం గణేశ చతుర్థ్యీచ్య హార్దిక్ శుభేచ్ఛా! గణపతి బప్పా మోరియా!” అని ప్రధానమంత్రి పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2014 - 2021 మధ్య కాలంలో 4.28 కోట్ల బోగస్ రేషన్ కార్డులు రద్దు
లక్షీకృత ప్రజా పంపిణీ వ్యవస్థ టార్గెటెడ్ పబ్లిక్ డిస్ట్రిబ్యూషన్ సిస్టమ్  కింద తమ దుకాణాల వద్ద వద్ద ఎలక్ట్రానిక్ పాయింట్ ఆఫ్ సేల్  పరికరాలను చౌక ధరల దుకాణాల డీలర్లు నిర్వహిస్తున్నారు. గృహంలో ఇతర వయోజన సభ్యులు ఎవరూ లేకపోవడంతో కానుక ధరల దుకాణాలకు వెళ్లలేని స్థితిలో ఉన్న వికలాంగులు, వృద్దులకు జాతీయ ఆహార భద్రతా చట్టం కింద క్రమం తప్పకుండా ఆహార ధాన్యాలను అందించడానికి చర్యలు అమలు జరుగుతున్నాయి. ఇటువంటి లబ్ధిదారులకు ఆహార ధాన్యాలను వారి ఇళ్లకు సరఫరా చేయడం లేదా వారు నామినేట్ చేసిన వ్యక్తులకు ఆహార ధాన్యాలను అందించడం లాంటి ప్రత్యేక పంపిణీకి యంత్రాంగాన్ని అమలు చేయాలని రాష్ట్రాలు/ కేంద్రపాలిత ప్రాంతాలకు సూచించడం జరిగింది.
జాతీయ ఆహార భద్రతా చట్టం నిబంధనల ప్రకారం లబ్ధిదారులు/గృహాలను చేర్చడం లేదా తొలగించే అంశంపై నిర్ణయం తీసుకోవాల్సిన బాధ్యత రాష్ట్రం/కేంద్రపాలిత ప్రాంతంపై ఉంటుంది. రేషన్ కార్డుల్లో మార్పులు చేర్పులు చేసే కార్యక్రమం నిరంతర ప్రక్రియ గా సాగుతుంది. రేషన్ కార్డులు/ లబ్ధిదారుల జాబితాను పరిశీలించి అర్హులను చేర్చడానికి/ అనర్హులను తొలగించడానికి రాష్ట్రాలు/ కేంద్రపాలిత ప్రాంతాలు తరచు సమీక్షలు నిర్వహిస్తుంటాయి. సరైన తనిఖీ నిర్వహించి అర్హత లేని, నకిలీ లేదా బోగస్ రేషన్ కార్డ్లను గుర్తించి వాటిని తొలగించడానికి చర్యలు అమలు జరుగుతాయి. దీనికోసం ఇంటింటికి వెళ్లడం/ క్షేత్ర స్థాయిలో తనిఖీలు నిర్వహించడం జరుగుతుంది. జాబితాలో అర్హత కలిగిన వారిని, వదిలివేయబడిన వారిని గృహాలు/లబ్ధిదారులను చేర్చడం జరుగుతుంది. జాతీయ ఆహార భద్రతా చట్టం పరిధిలోకి వచ్చే గిరిజనులు/ పేద కుటుంబాలు/వ్యక్తులను జాబితాలో చేర్చడం జరుగుతుంది. TPDS సంస్కరణలకు సమాచార సాంకేతిక పరిజ్ఞానాన్ని ఉపయోగించడం, రేషన్ కార్డుల డేటా డిజిటలైజేషన్, డీ-డూప్లికేషన్ ప్రక్రియ, శాశ్వత వలసలు, మరణాలు, అనర్హులు/నకిలీ/నకిలీ రేషన్ కార్డుల గుర్తింపు మొదలైన విధానాలను అనుసరిస్తూ 2014 నుంచి 2021 మధ్య కాలంలో ఇప్పటివరకు దాదాపు 4.28 కోట్ల బోగస్ రేషన్ కార్డులను రద్దు చేసినట్లు రాష్ట్రాలు/కేంద్రపాలిత ప్రాంతాల నుంచి నివేదికలు అందాయి.
ఆధార్ తో అనుసంధానం చేయకపోవడం రేషన్ కార్డు రద్దుకు ఒక కారణం కాదు. రేషన్ కార్డులను ఆధార్ తో అనుసంధానం చేయడానికి విధించిన గడువును 2021 డిసెంబర్ 31 వ తేదీ వరకు రాష్ట్రాలు/ కేంద్రపాలిత ప్రాంతాలకు గడువు విధిస్తూ ఆధార్ చట్టం 2016 సెక్షన్-7 08/02/2017 తేదీన నోటిఫికేషన్ జారీ చేయబడింది. గడువు ముగిసేంత వరకు ఆధార్ లేదా ఆధార్ నంబర్ లేని కారణంగా, నెట్వర్క్/కనెక్టివిటీ/లింకింగ్ సమస్యలు లేదా ఏదైనా ఇతర సాంకేతిక కారణాలు, బయోమెట్రిక్ ప్రమాణీకరణ వైఫల్యం లాంటి కారణాలు చూపిస్తూ రేషన్ కార్డు/ లబ్ధిదారుల జాబితా నుంచి అసలైన లబ్ధిదారుడు/ గృహం పేరును తొలగించరాదని సూచిస్తూ రాష్ట్రాలు/కేంద్రపాలిత ప్రాంతాలకు సమాచారం పంపడం జరిగింది.
ఈ సమాచారాన్ని వినియోగదారుల వ్యవహారాలు, ఆహారం మరియు ప్రజా పంపిణీ శాఖ సహాయ మంత్రి శ్రీమతి సాధ్వి నిరంజన్ జ్యోతి ఈరోజు రాజ్యసభలో లిఖితపూర్వక సమాధానంలో తెలిపారు.
జాతీయ భద్రతా మండలి సెక్రటేరియట్
బాధ్యతాయుతమైన సైబర్ అలవాట్లను ప్రోత్సహించడానికి క్వాడ్ సహకారం
క్వాడ్ దేశాలలో సైబర్ భద్రతను మెరుగుపరచడానికి క్వాడ్ నేషన్స్ పబ్లిక్ క్యాంపెయిన్ను ప్రారంభిస్తోంది: క్వాడ్ సైబర్ ఛాలెంజ్. ఇండో-పసిఫిక్ మరియు వెలుపల ఉన్న ఇంటర్నెట్ వినియోగదారులను ఛాలెంజ్  లో చేరడానికి ఆహ్వానిస్తున్నారు. తద్వారా సురక్షితమైన మరియు బాధ్యతాయుతమైన సైబర్ అలవాట్లను ఆచరిస్తామని ప్రతిజ్ఞ చేస్తున్నారు. వ్యక్తులు మరియు కమ్యూనిటీల సైబర్ సెక్యూరిటీ అవగాహన మరియు చర్యను బలోపేతం చేయడానికి, అలాగే ప్రతిచోటా ఆర్థిక వ్యవస్థలు మరియు వినియోగదారులకు ప్రయోజనం చేకూర్చడానికి మరింత సురక్షితమైన మరియు స్థితిస్థాపకంగా ఉండే సైబర్ పర్యావరణ వ్యవస్థను ప్రోత్సహించడానికి కొనసాగుతున్న క్వాడ్ ప్రయత్నాలను ఛాలెంజ్ ప్రతిబింబిస్తుంది.
ప్రపంచవ్యాప్తంగా ఉన్న ఇంటర్నెట్ వినియోగదారులు సైబర్ క్రైమ్ మరియు ఇతర హానికరమైన సైబర్ బెదిరింపులకు లక్ష్యాలు. వీటివల్ల ప్రతి సంవత్సరం ట్రిలియన్ డాలర్ల నష్టం జరుగుతోంది. అంతే కాకుండా ఇవి సున్నితమైన, వ్యక్తిగత డేటాను కాజేస్తాయి. సాధారణ నివారణ చర్యల ద్వారా అనేక సైబర్ దాడుల నుండి రక్షణ పొందవచ్చు. ఇంటర్నెట్ వినియోగదారులు మరియు ప్రొవైడర్లు కలిసి సైబర్ భద్రతను గణనీయంగా మెరుగుపరచడానికి చిన్న చిన్న చర్యలు తీసుకోవచ్చు. ఈ దశల్లో సాధారణ సెక్యురిటీ అప్డేట్స్ను ఇన్స్టాల్ చేయడం, బహుళ-కారకాల ప్రమాణీకరణ ద్వారా మెరుగైన గుర్తింపు తనిఖీలను ప్రారంభించడం, బలమైన మరియు క్రమం తప్పకుండా మార్చే పాస్ఫ్రేజ్లను ఉపయోగించడం మరియు ఫిషింగ్ వంటి సాధారణ ఆన్లైన్ స్కామ్లను ఎలా గుర్తించాలో తెలుసుకోవడం వంటివి ఇందులో ఉన్నాయి.
ఈ ఛాలెంజ్ వినియోగదారులందరికీ ప్రాథమిక సైబర్ భద్రత సమాచారం మరియు శిక్షణ వంటి వనరులను అందిస్తుంది. ఇందులో కార్పొరేషన్ల నుండి విద్యా సంస్థలు, చిన్న వ్యాపారాలు మరియు గ్రేడ్ స్కూల్ విద్యార్థుల నుండి వృద్ధుల వరకు పాల్గొనవచ్చు. ఏప్రిల్ 10న జరిగే కార్యక్రమాలతో ఇది ముగుస్తుంది. క్వాడ్ భాగస్వాములు ఆన్లైన్లో మరియు స్మార్ట్ పరికరాలను ఉపయోగిస్తున్నప్పుడు సమాచారంతో కూడిన నిర్ణయాలు తీసుకోవడానికి అవసరమైన వనరులను ప్రతి ఒక్కరికి అందిచేందుకు కృషి చేస్తున్నారు. మరింత సురక్షితమైన, సమర్ధవంతమైన సైబర్స్పేస్ను పొందడానికి మీరు మరియు మీ సంస్థ ఏమి చేయగలదో తెలుసుకోండి. తద్వారా దేశాలు సమిష్టిగా సైబర్ దాడుల నుండి మెరుగ్గా రక్షించబడతాయి.
భారతదేశంలో ఈ కార్యక్రమం జాతీయ భద్రతా మండలి సెక్రటేరియట్తో నేషనల్ సైబర్ సెక్యూరిటీ కోఆర్డినేటర్ కార్యాలయం ద్వారా సమన్వయం చేయబడుతోంది.
గిరిజన వ్యవహారాల మంత్రిత్వ శాఖ
బోధన, బోధనేతర సిబ్బందికి సంబంధించిన 4062 ఖాళీలను భర్తీ చేసేందుకు ఇఎంఆర్ఎస్ స్టాఫ్ సెలక్షన్ ఎగ్జామ్ - 2023కు నోటిఫికేషన్ జారీ చేసిన ఎన్ఇఎస్టిఎస్
గిరిజన వ్యవహారాల పరిధిలోని స్వయంప్రతిపత్తి కలిగిన సంస్థ అయిన నేషనల్ ఎడ్యుకేషన్ సొసైటీ ఫర్ ట్రైబల్ స్టూడెంట్స్ , ఇఎంఆర్ఎస్ల కోసం బోధన, బోధనేతర సిబ్బంది కోసం నియామక డ్రైవ్ను నిర్వహిస్తోంది. ఇఎంఆర్ఎస్ స్టాఫ్ సెలక్షన్ ఎగ్జామ్ - 2023లో భాగంగా 4062 ఖాళీలను భర్తీ చేసేందుకు ఎన్ఇఎస్టిఎస్ ఇటీవలే నోటిఫికేషన్ను జారీ చేసింది.
దీని ఫలితంగా, ఇఎంఆర్ఎస్లలో విద్యా ప్రమాణాలను మెరుగుపరిచేందుకు ఇఎంఆర్ఎస్ల లో నాణ్యత కలిగిన మానవవనరులను స్థానం కల్పించడం సాధ్యమవుతుంది.
ఇందుకోసం దరఖాస్తుల ప్రక్రియ 30.06.2023న ప్రారంభమైంది.
సిబిఎస్ఇ సహకారంతో నెస్ట్స్ బోధన, బోధనేతర సిబ్బందికి సంబంధించిన ఖాళీలను భర్తీ చేసేందుకు ఇఎస్ఎస్ఇ- 2023ను ఒఎంఆర్ ఆధారిత  పద్ధతిలో పరీక్ష నిర్వహిస్తోంది. ఇఎంఆర్ఎస్లలో గల ఖాళీలను దిగువన పట్టికలో ఇవ్వడం జరిగింది -
స్థానం
ఖాళీలు
ప్రిన్సిపాల్ 303
పిజిటి 2266
అకౌంటెంట్ 361
జూ. సెక్రటేరియేట్ అసిస్టెంట్  759
ల్యాబ్ అటెండెంట్ 373
మొత్తం 4062
ఆన్లైన్ దరఖాస్తుల వివరణాత్మక ప్రక్రియ, అర్హత ప్రమాణాలు, ప్రతి పోస్టుకు సంబంధించిన సిలబస్కు సంబంధించిన ఇతర వివరాలు emrs.tribal.gov.in వెబ్సైట్లో అందుబాటులో ఉన్నాయి.
రాష్ట్రాలు/ కేంద్రపాలిత ప్రాంతాల వ్యాప్తంగా ఉన్న ఇఎంఆర్ఎస్ల లో ఉన్న ఖాళీ స్థానాలను భర్తీ చేసేందుకు నియామక ప్రక్రియను ప్రారంభించడం జరిగింది. దరఖాస్తులను స్వీకరించేందుకు నిర్దేశించిన పోర్టల్ 30.06.2023 నుంచి 31.07.2023 వరకు తెరిచి ఉంటుంది.
గిరిజన జనాభా 50% లేక అంతకన్నా ఎక్కువ ఉన్న ప్రతి బ్లాకులోనూ, 20,000 లేదా అంతకు మించిన ఎస్టీలు ఉన్న ప్రాంతంలో గిరిజన జనాభాకు నాణ్యత కలిగిన విద్యను అందించేందుకు గిరిజన వ్యవహారాల మంత్రిత్వ శాఖ చేపట్టిన ప్రతిష్ఠాత్మక చొరవ ఇఎంఆర్ఎస్.
ప్రధాన మంత్రి కార్యాలయం
ఏశియాన్ గేమ్స్లో రోయింగ్ మెన్స్ క్వాడ్రపల్ స్కల్స్ విభాగం లో కాంస్య పతకాన్ని గెలిచినందుకు ప్రసన్నతను వ్యక్తం చేసిన ప్రధాన మంత్రి
ఏశియాన్ గేమ్స్ 2022 లో కాంస్య పతకాన్ని గెలిచినందుకు గాను శ్రీ సత్ నామ్ సింహ్, శ్రీ పర్ మీందర్ సింహ్, శ్రీ సుఖ్ మీత్ మరియు శ్రీ జాకర్ ఖాన్ లతో కూడిన రోయింగ్ మెన్స్ క్వాడ్రపల్ స్కల్స్ టీమ్ కు అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు. ఈ పతకం ఏశియాన్ గేమ్స్ పరంపర లో భాగం అయినటువంటి వర్తమాన క్రీడాపోటీల లో రోయింగ్ లో భారతదేశం చేజిక్కించుకొన్న అయిదో పతకం.
టీమ్ ఇండియా యొక్క శక్తి ని మరియు దృఢ సంకల్పాన్ని ప్రధాన మంత్రి ప్రశంసిస్తూ, వారు సాధించినటువంటి సాఫల్యం దేశ ప్రజలు గర్వపడేటట్లు చేసిందన్నారు.
ఆర్థిక మంత్రిత్వ శాఖ
వ్యూహాత్మక పెట్టుబడుల విధానం ప్రకటన ; వ్యూహాత్మక మరియు వ్యూహాత్మకేతర ప్రాంతాల కొరకు స్పష్టమైన రోడ్మ్యాప్
బిపిసిఎల్, ఎయిర్ ఇండియా, షిప్పింగ్ కార్పొరేషన్ ఆఫ్ ఇండియా, కంటైనర్ కార్పొరేషన్ ఆఫ్ ఇండియా, ఐడిబిఐ బ్యాంక్, బిఇఎమ్ఎల్, పవన్ హన్స్, నీలాచల్ ఇస్పాట్ నిగమ్ లిమిటెడ్ మొదలైనవాటి వ్యూహాత్మక పెట్టుబడులు 2021-22 ఆర్థికసంవత్సరంలో పూర్తి చేయబడతాయి
2021-22 సంవత్సరంలో రెండు ప్రభుత్వ రంగ బ్యాంకులు మరియు ఒక సాధారణ బీమాసంస్థ కూడా ప్రైవేటీకరించబడతాయి
అవసరమైన సవరణల ద్వారా ఈ సెషన్లో ఎల్ఐసి యొక్క ఐపిఓతీసుకురాబడుతుంది
పెట్టుబడులు పెట్టడం నుండి రూ .1,75,000 కోట్లు అంచనా: ఆర్థిక మంత్రి
తమ ప్రభుత్వ రంగ సంస్థల పెట్టుబడులపై రాష్ట్రాలకు ప్రయోజనం ఉంటుంది
వ్యర్థ భూమి నుండి లబ్ది పొందటానికి ప్రత్యేక సంస్థను ఏర్పాటుచేయాలని ప్రతిపాదన
పెట్టుబడుల ఉపసంహరణ - వ్యూహాత్మక విక్రయం
కోవిడ్-19 పరిస్థితులు ఉన్నప్పటికీ వ్యూహాత్మక విక్రయాలపై ప్రభుత్వం తన కృషిని కొనసాగిస్తూనే ఉంది. ఈ మేరకు ‘బీపీసీఎల్, ఎయిరిండియా, షిప్పింగ్ కార్పొరేషన్ ఆఫ్ ఇండియా, కంటెయినర్ కార్పొరేషన్ ఆఫ్ ఇండియా, ఐడీబీఐ బ్యాంక్, బీఈఎంఎల్, పవనహన్స్, నీలాచల్ ఇస్పాత్ నిగమ్ లిమిటెడ్’ తదితర సంస్థల విక్రయం 2021-22నాటికి పూర్తికాగలదని ఆర్థికశాఖ మంత్రి చెప్పారు. ఇక ఐడీబీఐ బ్యాంకు కాకుండా 2021-22లో మరో రెండు ప్రభుత్వరంగ బ్యాంకులు, జనరల్ ఇన్సూరెన్స్ కంపెనీలను కూడా ప్రైవేటీకరించాలని ప్రభుత్వం ప్రతిపాదించినట్లు తెలిపారు.
మరోవైపు జీవిత బీమా సంస్థ లో వాటా విక్రయంపై ‘ఐపీఓ’ను కూడా 2021-22లో ప్రభుత్వం అమలు చేస్తుందని, దీనికి సంబంధించి ప్రస్తుత పార్లమెంటు సమావేశాల్లోనే తగు సవరణలు తెస్తామని ప్రకటించారు.
ఇవే కాకుండా ఆర్థికశాఖ మంత్రి అత్యంత ముఖ్యమైన ప్రకటన ఒకటి చేశారు. ఈ మేరకు ఆత్మనిర్భర్ ప్యాకేజీలో భాగంగా కేంద్ర ప్రభుత్వరంగ సంస్థలలో వ్యూహాత్మక పెట్టుబడుల ఉపసంహరణ విధానం తీసుకొస్తామని, ఇందుకు ప్రభుత్వం కూడా ఆమోదం తెలిపిందని వెల్లడించారు. వ్యూహాత్మక/వ్యూహాత్మకేతర రంగాల్లనూ పెట్టుబడుల ఉపసంహరణకు ఈ విధానం విస్పష్ట మార్గ ప్రణాళికను నిర్దేశిస్తుందని చెప్పారు. ఇందులో భాగంగా వ్యూహాత్మకమైన నాలుగు రంగాల్లో కనీస సంఖ్యలో మాత్రమే ప్రభుత్వరంగ సంస్థలను నిర్వహిస్తూ, మిగిలినవిసహా వ్యూహాత్మేకతర సంస్థలను ప్రైవేటీకరించాలని లేదా మూసివేయాలని ప్రభుత్వం నిర్ణయించినట్లు తెలిపారు. పెట్టుబడుల ఉపసంహరణ విధానం అమలును వేగిరపరచడంలో భాగంగా వ్యూహాత్మక పెట్టుబడుల ఉపసంహరణకు సంబంధించి కేంద్ర ప్రభుత్వరంగ సంస్థల తదుపరి జాబితా రూపకల్పనకు నీతి ఆయోగ్ ఉపక్రమిస్తుందని ఆమె వివరించారు. మొత్తంమీద 2020-21 బడ్జెట్ అంచనాల  మేరకు పెట్టుబడుల ఉపసంహరణ ద్వారా రూ.1,75,000 కోట్లు రాబట్టగలమని ప్రభుత్వం లెక్కలు వేసింది.